Kids Rksheets Preschool Math Age Pdf Free Printable | Mininghumanities
Topic : Preschool worksheets age 3 pdf. Free flow meters downloads
Flow Meters software Filter: All | Freeware | Demo
Relevance | Downloads | Name Flow Meters 1 2 3 4 5 > My Peak Flow 1.0 Compatriots of South Africa - Amptelike Verklaring vanaf die Jeug Forum Aangaande Jeug Bemagtiging | Compatriots of South Africa
March 4, 2019 / Rowan Sampson / 2 Comments
Hierdie is die amptelike verklaring van die Jeug Forum van Compatriots of South Africa (CSA) ten opsigte van die verlies van voldoende jeug bemagtiging in Suid-Afrika.
Ons publiseer hierdie verklaring as gevolg van ŉ verlies aan politieke leierskap en wilskrag om jeug bemagtiging aan te spreek. Die oorgrote meerderheid van die Suid-Afrikaanse jeug vind hulself magteloos as gevolg van die uitdagings in hul gemeenskappe wat hulle hulpeloos los sonder ŉ werklike hoop op ŉ toekoms.
Hierdie uitdagings dwing die jeug om betrokke te raak by misdaad, bendes, dwelmmisbruik, onbeplande tiener swangerskappe, publieke wangedrag en onaanvaarbare hoë werkloosheid getalle wat ons jeug terug hou van groei en vooruitgang. Die jeug word basies nou gedwing om af te tree nog ver voor hul selfs begin werk het. Selfs al kry hulle werk word hulle dikwels uitgebyt wat onstandvastigheid veroorsaak.
Aangaande die vele beproewings wat die jeug in Suid-Afrika trotseer
Die tekort aan betaamlike leiding en ekonomiese geleenthede is twee faktore wat ŉ groot rol speel in die ondergang van die jeug. Terwyl die jeug sukkel om hul voet in die deur te kry, word die tekort aan genoegsame werksgeleenthede en opleiding afgesmeer aan die feit dat die land grootliks steeds sukkel om werklik weer op die been te kom na die vorige finansiële krisisse.
As CSA se Jeug Forum glo ons sterk dat daar wel ŉ uitweg is vir die implementering van vele strategieë om ons land te help met al die krisisse wat ons jeug in Suid-Afrika deur maak.
Dit is nie werklik ŉ geheim dat Suid-Afrika een van die mees onsamehangende lande in die wêreld is nie.
Daar is nie ŉ enkele gebeurtenis in SA waarna ŉ mens kan verwys as die oorsaak van die probleme wat die jeug in SA in die gesig staar nie. Dit is meer die verloop van sake wat opgebou het tot op die punt waar die mees kwesbaarste sektore die meeste daaronder lei. Tog in vandag se dae val meeste mense en veral die jeug in die “kwesbaarste sektore” en hierdie is die groep mense wie ons regering in die steek gelaat het.
Die oorsprong van die probleme is die onkunde en onwilligheid van die Suid-Afrikaanse regering om ŉ behoorlike strategie in plek te stel wat daarop gemik is om die jeug te bemagtig. Tog gebeur dit oor en oor dat ons regering in SA jeug bemagtiging verkeerd kry en dit lei ook tot die feit dat SA een van die minder suksesvolle lande in die wêreld is in terme van jeug ontwikkeling en bemagtiging.
Die hoë syfers van jeug betrokkenheid in misdaad, dwelms, bende geweld en tiener swangerskappe is ongelukkig die bewyse van ŉ gebroke strategie vanaf die regering om ons jongmense te ontwikkel. Dit is ook die oorsaak daarvan dat die jeug in die meeste gevalle aan die verkeerde kant van negatiewe statistieke beland.
Wanneer ŉ kind op skool gevra word wat hy of sy wil word wanneer hulle groot is, sal jy nooit hoor dat hulle beoog om ŉ dwelmverslaafde misdadiger te wees nie. Nee, inteendeel. Hulle droom groot en glo met kindergeloof dat hulle wel eendag ŉ dokter of polisie of selfs ŉ prokureur kan word wanneer hulle groot is.
Maar waar is die beurse? Waar is die regverdigheid in BEE (swart ekonomiese bemagtiging) as dit in meeste gevalle swart rasse groepe bevoordeel vir werksgeleenthede en finansiële steen in tersiêre institusies terwyl ons bruin en wit kinders moet sukkel om net hul aansoeke in te stuur vir oorweging? Dit terwyl daar gelyke geleerde jeug van alle rassegroepe is wie almal bevoeg is om ŉ sekere werk of pos te vervul.
Die grootste faktore wat die Suid-Afrikaanse jeug beïnvloed
As ons verder dink aan hoekom die jeug hulself in die posisie vind wat hulle tans in is, besef ons dat daar baie faktore is wat ŉ rol speel en impak maak op die ontwikkeling en groei van die jeug. Hierdie faktore is die gevolg van die Suid-Afrikaanse regering se aksies in terme van waar die jeug hul vandag bevind.
Die kwaliteit van onderwys in skole en tersiêre institusies.
Die misbruik van media en mislukte onderwysstelsel.
Die gebrek aan voldoende ekonomiese groei.
Regstellende aksie en land hervorming is steeds nie geïmplementeer nie.
Korrupsie op alle vlakke van die regering.
Die gebrek aan voldoende ondersteuning vir diegene wie tegnologies, innoverend en wetenskaplik aangelê is. Daarmee gepaard die onvoldoende ondersteuning in skole vir wiskunde en wetenskap inisiatiewe.
Jong entrepreneurs word nagelaat.
Tenders word toegeken aan alreeds bestaande besighede en nie noodwendig nuwe maatskappye nie. Ons jongmense, mense met gebrekke en vroue moet meer ondersteuning kry in die verband.
Die gebrek aan onderhandeling met privaat sektore en universiteite om hulp te bied vir ons jongmense se vooruitgang.
Die gebrek aan ontwikkelingsprogramme vir jongmense met ŉ agterstand as gevolg van gebroke huishoudings, dwelmmisbruik, tiener swangerskappe en ŉ minderwaardigheidskompleks oor hoe hulle in die media blootgestel word.
Ons kan steeds verder gaan met ŉ behoorlike ondersoek na die faktore wat ŉ rol speel in die mislukking van jeug ontwikkeling, maar wat sal dit baat? Nou is die tyd om die probleme in konteks te sit om oplossings daarvoor te vind.
Hoe ons ŉ verskil sal maak in jeug organisasies in Suid-Afrika
As Compatriots of South Africa se Jeug Aksie beoog ons om die jeug te bemagtig deur ŉ vooruitgaande en inklusiewe samelewing te skep. Dit kan ook nie net op podiums en konferensies gedoen word nie.
Ons kan nie net bystaan en kyk hoe die regering elke keer leë beloftes maak sonder om dit uit te voer nie. Ons moet ingryp en help om ons jongmense ŉ doel in die lewe te gee en daarmee ook ander aanmoedig om dieselfde te doen.
In Suid-Afrika is ons bevoorreg om so baie jong mense te het. As ons dit reg kry om die jeug werklik te bemagtig in alle aspekte, sal dit ook vooruitgang vir die land en sy toekoms kan waarborg.
Met soveel vooruitgang in die digitale platforms is dit ook belangrik dat ons die jeug begin opvoed in terme van digitale media om vooruitgang op ŉ internasionale vlak ook te verseker.
Ons pogings om die jeug te bemagtig in vergelyking met ons missie as Compatriots of South Africa
Ons missie as ŉ party is om ŉ florerende regering te sien in ŉ sosio-ekonomiese omgewing wat aanhoudend bydra tot volhoubare ontwikkeling. As die Jeug Aksie van Compatriots of South Africa glo ons dat ons land se sosio-ekonomiese vooruitgang slegs bepaal kan word sodra die jeug bemagtig word.
Die jeug is die toekoms van ons land. Ons moedig dus jongmense aan om betrokke te raak by ons organisasie om ons te help in ons missie tot jeug bemagtiging.
Ons President, Mnr Cheslin Felix, sê altyd “moenie die dae van klein begin minag nie, want dit is die dryfkrag wat jou sal motiveer om vooruit te gaan en ŉ toekoms te sien waar al jou harde werk en pogings gereflekteer word in die resultate daarvan.”
Laaste woorde vanaf die Jeug Aksie
Ons neem die toekoms van ons land, Suid-Afrika, baie ernstig op. Ons neem ook ons jongmense baie ernstig op. Ons hoor hulle kreet na hulp.
Die taak wat voor ons lê is nie maklik nie, maar ons sal nie rus alvorens daar oplossings is aangaande jeug bemagtiging in Suid-Afrika is nie. Deur die jeug te bemagtig sal ons reeds ŉ begin daaraan kan maak om die menswaardigheid van ons mense te herstel.
As u saam staan met ons missie en visie aangaande die jeug, besluit vandag nog om aan te sluit by ons organisasie!
Stem vir Compatriots of South Africa!
Geskryf deur die Jeug Aksie van Compatriots of South Africa
Jeug bemagtiging Mission Values Vision youth desk Youth empowerment
Dit spreek boekdele. Ons jeug word pragtig verwoord. Here help ons wysheid gee om plek te reserveer vir ons Jeug, ons toekoms.
Rowan Sampson says:
Ons as die Jeug van CSA weet dat die pad nie maklik sal wees nie, maar met ons fondasie gegrond in die Here is ons tot alles in staat.
Dankie Kompatrioot vir die aanhoudende gebede.
« The National Treasurer of the Compatriots of South Africa – Mr Lester Ferndale
The Incorruptible Seed – A Poem by the National Chairperson Mr Neil E Thorne »